นายกรัฐมนตรี ส่งข้อความสวัสดีปีใหม่ไทย อวยพรทุกครอบครัวใช้เวลาอยู่ร่วมกัน สร้างขวัญ สร้างกำลังใจและความสุขให้กัน หลอมรวมความรักส่งต่อเป็นพลังสร้างประเทศ
นายกรัฐมนตรี ส่งข้อความสวัสดีปีใหม่ไทย อวยพรทุกครอบครัวใช้เวลาอยู่ร่วมกัน สร้างขวัญ สร้างกำลังใจและความสุขให้กัน หลอมรวมความรักส่งต่อเป็นพลังสร้างประเทศพลเอก ประยุทธ์ จันทร์โอชา นายกรัฐมนตรี โพสข้อความบนเฟซบุ๊ก สวัสดีวันสงกรานต์และวันปีใหม่ของไทยประจำปี 2562 ซึ่งถือเป็นช่วงเวลาที่สมาชิกในครอบครัวได้กลับมาใช้เวลาอยู่ร่วมกันอย่างพร้อมหน้าพร้อมตา สร้างขวัญ สร้างกำลังใจและสร้างความสุขให้แก่กันนอกจากเป็นวันสงกรานต์ของไทยแล้ว วันที่ 13 เมษายน ยังถือเป็นวันผู้สูงอายุ อีกทั้งวันที่ 14 เมษายน ยังเป็นวันครอบครัวด้วย ผมขอให้ทุกครอบครัวเอาใจใส่ซึ่งกันและกัน ทั้งพ่อแม่ พี่น้อง ลุงป้าน้าอา ปู่ย่าตายาย ให้ความเคารพรักรวมถึงให้เกียรติซึ่งกันและกัน อันแสดงถึงความกตัญญูกตเวที ซึ่งถือเป็นเสน่ห์แบบไทยที่หาไม่ได้อีกแล้วในโลกนี้ จึงอยากให้คนไทยทุกคนรักษาประเพณีอันดีงามแบบนี้เอาไว้ตลอดไปจนถึงรุ่นลูกรุ่นหลานและที่สำคัญอยากฝากถึงคนไทยให้ใช้โอกาสนี้ หลอมรวมความรักให้เข้มแข็ง ส่งต่อเป็นพลังสร้างประเทศ ให้เดินหน้าเติบโตอย่างมั่นคง มั่งคั่ง และยั่งยืน สุดท้ายขอให้ทุกคนที่เดินทางกลับภูมิลำเนา หรือไปท่องเที่ยว ให้เดินทางโดยสวัสดิภาพ